**Infoskriv 02/24**

**Felles stimøter**Det vil også i år bli avholdt felles stimøter i forkant av generalforsamlingen. Det vil komme ut informasjon i postkassene om disse. Datoer:

* Morkelstien, Kantarellstien, Riskestien: 13.02.2024 kl. 19.00 – 20.00
* Musseronstien, Kremlestien: 26.02.2024 kl. 20.00 – 21.00

**Garasjeanlegg Kantarellstien**Styret fikk inn flere tilbud på renovering av garasjeanlegget i Kantarellstien. Det var små prisforskjeller på tilbudene og det ble ToFire AS som ble valgt som leverandør. Styret har skrevet under en intensjonsavtale med ToFire AS og skal nå i gang med planlegging av prosjektet. Antatt oppstart er rundt 1. mai.

Mens renoveringen pågår vil det åpnes opp for parkering andre steder i borettslaget, men alt som oppbevares i garasjene må fjernes. Mer detaljert informasjon kommer når prosjektplanen foreligger.

**Rotter**
Det har vært mange tilfeller av rotter i borettslaget den siste tiden. Det ligger en rekke elektroniske feller rundt omkring i borettslaget som jevnlig fanger både rotter og mus. Rådet fra Anticimex er at alle er påpasselige på at det ikke ligger mat ute. Dette inkluderer mating av fugler. Vi ber alle beboere være ekstra oppmerksomme på dette.

**Sandkasser**
Etter forslag fra en beboer har styret vedtatt at alle sandkasser på borettslagets lekeplasser skal fjernes av hygieniske og økonomiske årsaker. Det forventes at disse fjernes til våren.

**Saker som behandles av styret pr. 12.02.2024**

* Prosjekt: Garasjeanlegg Kantarellstien
* Arbeidsplan for vedlikehold 2024
* Prosjekt: Balansert Ventilasjon
* Solcelleanlegg på terrasseblokker – Kommer sak på generalforsamlingen 2024
* Prosjekt: Kontroll og utskifting av vannstoppere
* Prosjekt: Kommunal lekepark ved Musseronstien 3
* Budsjett 2024
* Oppfølging av HMS
* Brannvern
* Generalforsamling 2024
* Reduksjon av fellesutgifter
* Evaluering av styrearbeidet i 2023

Neste styremøte: Mandag 04.03, kl. 18.00

Styret i Brattbakken borettslag

*Her behandler vi hverandre med respekt og vennlighet*